Паколькі конкурс імя Жыновіча праходзіць адзін раз на тры гады, у дзяўчынкі было шмат часу на падрыхтоўку. Яе мэтанакіраванасці здзіўляліся і бацькі, і педагогі. Праз тры гады Аліна сапраўды перамагла ў абласным конкурсе, і ёй прадставіўся шанц выступіць у сталіцы. Але з першай спробы запаветная вяршыня не пакарылася. Перад сабою Аліна паставіла новую мэту. І дабілася яе, стаўшы ў 2012 годзе лаўрэатам рэспубліканскага конкурсу выканаўцаў на народных інструментах імя Жыновіча. Дзяўчына без экзаменаў паступіла ў музычны каледж імя Рыгора Шырмы і стала стыпендыятам Спецыяльнага фонду Прэзідэнта па падтрымцы таленавітай моладзі.